एक तरफ जहां कांग्रेस सांप्रदायिक हिंसा को लेकर बीजेपी को घेर रही है, वहीं इस मामले में चौंकाने वाले आंकड़े सामने आए हैं। आंकड़ों के मुताबिक 2011 से 2013 के बीच सबसे ज्‍यादा सांप्रदायिक हिंसा कांग्रेस शासित राज्‍यों में हुई है। इस दौरान कांग्रेस शसित राज्‍यों में सांप्रदायिक हिंसा के 664 मामले सामने आए हैं। यह जानकारी केंद्रीय गृहमंत्रालय ने दी है। गृहमंत्रालय द्वारा जारी किए गए आंकड़ों के मुताबिक इसमें पहले स्‍थान पर महाराष्‍ट्र है, जहां सांप्रदायिक हिंसा के 270 मामले सामने आए हैं।